stanford-oval/wikipedia huggingface dataset:
לעבנס-פראגן

לוגו העיתון
לעבנס-פראגן (לֶבְּנְס-פְרָגְן; ביידיש: "שאלות חיים"), שהוגדר כ"ירחון סוציאליסטי לפוליטיקה, חברה ותרבות", היה דו-ירחון תרבותי יידי ישראלי, בעל זיקה ליוצאי תנועת הבונד ההיסטורית, שהופיע ממאי 1951 ועד אפריל 2014.
כתב-העת, אשר פורסם בישראל בהוצאת ארגון "אַרבעטער-רינג" ("ברית העבודה"), נוסד במאי 1951 על ידי יששכר אוסקר אַרטוּסקי (אייכנבוים) (1903–1971). העורך האחראי הראשון היה בן-ציון ("בֶּנצְל") צָלֶבִיץ' (צאלעוויטש; 1883–1967), שעלה לארץ ישראל בשנת 1922. לאחר מותו של ארטוסקי בנובמבר 1971 מונה לעורך העיתון יצחק לודן, אשר ערך אותו עד סגירתו באפריל 2014.
המוטו של העיתון היה "טבול את העט במצפון לפני שאתה טובל אותו בדיו" ("טונק איין די פעדער אין געוויסן איידער דו טונקסט זי איין אין טינט").
לקריאה נוספת

רפאל שטיינרט, 'אין אן אחריותפולער צייט: 30 יאר "לעבנס-פראגן"', לעבנס-פראגן 349–350 (1981), 7–8.
מול 7

מול 7 שדרות, מבט מהאוויר
מול 7 היא רשת מרכזי מסחר אשר הוקמה על ידי קבוצת הודיה אחזקות. כיום כוללת הרשת שני מרכזי מסחר, בבאר שבע ובשדרות.
מרכז מול 7 בבאר שבע הוקם בשנת 2013 בשיתוף עם רשת רמי לוי שיווק השקמה, וכולל רשתות מזון, עשרות חנויות מותגים, בתי קפה וסופרמרקטים, הפרושים על פני כ-12,000 מ"ר, וכ-450 מקומות חניה המשרתים את תושבי באר שבע והסביבה.
מול 7 שדרות ממוקם בכניסה לשדרות, סמוך לתחנת הרכבת של העיר. המרכז כולל עשרות חנויות מותגים, בתי קפה, סופרמרקט ותחנת דלק המשרתים את תושבי שדרות, המועצה האזורית שער הנגב, המועצה האזורית אשכול ועוד. גודל המתחם כ-11,000 מ"ר וגם הוא כולל כ-450 מקומות חניה.
לאיוש פייר

| --- | --- |
אין תמונה חופשית
 לידה:  28 ביולי 1877 סיגט, האימפריה האוסטרו-הונגרית 
 פטירה:  11 בפברואר 1945 (בגיל 67) בודפשט, ממלכת הונגריה 
 שם לידה:  Weisz Lajos 
 מקום קבורה:  בית הקברות היהודי ברחוב קוזמה 
 
לאיוש פייר, (במקור וייס עד 1898, בהונגרית: Fejér Lajos;‏ סיגט, 28 ביולי 1877 – בודפשט, 11 בפברואר 1945) היה אדריכל וקבלן בניין יהודי-הונגרי. פייר היה הבעלים עם גיסו של אחת מחברות הבנייה הגדולות ביותר בממלכת הונגריה, בעל תואר "יועץ ראשי לממשלה".
קורות חייו

לאיוש וייס נולד במשפחה יהודית ככבנם של סוחר העצים יעקב וייס ושל ינקה לווינגר. ב-1899 קיבל תואר בהנדסה ובאדריכלות באוניברסיטת בודפשט לטכנולוגיה וכלכלה. בהתחלה עבד במשרדו של אישטוואן מלר, פרופסור באוניברסיטה בה למד ולאחר מכן הפך לעצמאי. בשנת 1906 הקים את חברת Fejér és Dános עם גיסו, לאסלו דאנוש (1884–1935), שהפכה לאחת מחברות הבנייה הגדולות בהונגריה והקימה חברות בנות וסניפים ברחבי הונגריה ומחוצה לה בדברצן, בשופרון ובסלוניקי. אולם בנוסף, הוא עבד יחד עם איגנץ ריטר (1873–1926) עד 1919. החברה בנתה מספר מבנים ציבוריים ופרטיים בבודפשט, ארמונות בתי משפט ומפעלים רבים באזורי הכפר וערי השדה. פייר היה מיוזמי בנייתן של דירות קטנות בבודפשט, וכאות הכרה בזכויותיו והישגיו מונה ל"יועץ הראשי לממשלה" ב-1927. הוא ייסד וערך את מגזין האדריכלות המאויר "מכרזים הונגריים" (Magyar Pályázatok). הוא השתתף בעריכת מספר ספרים מקצועיים והיה חבר הנהלה במספר איגודים מקצועיים של אדריכלות, בנייה ויזמות. הוא השתתף באופן פעיל גם בחיי הקהילה היהודית בהונגריה.
ב-12 במאי 1904 התחתן עם ברטה דויטש בבודפשט.
הוא הובא למנוחות בבית הקברות היהודי ברחוב קוזמה.
בנייניו המפורסמים

1904: המטה של חברת ברטו, נאג'ווארד
1909: שני בנייני מגורים, בודפשט, רחוב פן
כנסייה קלוויניסטית, אונגוואר - עבודה משותפת עם איגנץ ריטר
בית הכנסת, סיגט – עבודה משותפת עם איגנץ ריטר
בית הכנסת, נאג'סלש – עבודה משותפת עם איגנץ ריטר
תיאטרון, אונגוואר – עבודה משותפת עם איגנץ ריטר
בית נופש, בודפשט, Hunyadi János u. 17.
בנייניו המפורסמים > מבנים שנותרו בתוכניות

בית העירייה, קאפושוואר (פרס ראשון) – עבודה משותפת עם איגנץ ריטר
בית הכנסת, אונגוואר (פרס שני) – עבודה משותפת עם איגנץ ריטר
מרחץ אדים ומקווה של הקהילה היהודית, מונקאץ' (פרס שני)
בנייניו המפורסמים > כייזם-קַבלן

1912-1913: Kazinczy utcai zsinagóga és hitközségi székház, Budapest, Kazinczy u. (tervező: Löffler testvérek)
Kultúrház, Budapest, Wesselényi u. (tervező: Tauszig Béla, Róth Zsigmond)
Igazságügyi Palota, Kaposvár
református templom, Kaposvár
1910 u.: Kereskedelmi és Iparkamara székháza, Debrecen (tervező: Spiegel-Engler)
Siketnémák Tanintézete, Debrecen (tervező: Hajós-Villányi)
Pénzügyi Palota, Debrecen (tervező: Bobula János)
lakóház, Budapest, Horváth Mihály tér 6.
lakóház, Budapest, Teleki tér 1-2.
lakóház, Budapest, Falk Miksa u. 3. (tervező: Körmendy Sándor)
nyaraló, Budapest, Gábor Áron u. 11. (tervező: Hámor István)
lakóház, Budapest, Károly körút 3.
lakóház, Budapest, Madách tér 3-4.
lakóházak, Budapest, II. János Pál pápa tér
Hazai Fésüsfonó és Szövőgyár, Budapest, Soroksári út (tervező: Quittner Ervin, majd Györgyi Dénes)
FTC Sporttribün, Budapest, Üllői út
Kőbányai Állami Főgimnázium (ma: Kőbányai Szent László Gimnázium, tervező: Lechner Ödön, Vágó József)
1932: Horthy Miklós Közkórház (ma: Fővárosi Önkormányzat Bajcsy-Zsilinszky Kórháza, tervező: Szabolcs Ferenc, Maróthy Kálmán és Rimanóczy Gyula)
lakóház: Budapest, Őr utca 4. (Gerlóczy Gedeon-terv)
lakóház, Budapest, Pozsonyi út 3. (Vida-Nay-Strausz-terv)
lakóház, Budapest, Horánszky utca 1. (Tauszig-Róth-terv)
lakóház, Budapest, Bajza utca 8. (Fischer József-terv)
1927-1928: Magyar Agrár és Járadékbank Rt. bérháza, Budapest, Thököly út 26. (tervezte: Münnich Aladár)
1930-1932: a Budapesti Sertésközvágóhíd Sertésvásárcsarnoka, Budapest, Gubacsi út (tervezte: Münnich Aladár)
1930-1932: Nagyvásártelep, Budapest, Hídépítő u. (tervezte: Münnich Aladár)
1938-1939: Helvétia-házak, Budapest, Király u. (tervezte: Münnich Aladár, Hámor István és Martsekényi Imre)
kislakásos bérházak, Budapest, Kárpát u. 13-15-ben (tervező: Baumhorn Lipót, Horváth Antal-Schwartz Jenő, Wachtel Elemér)
kislakásos bérházak, Budapest, Üteg u. 16-20. (tervező: Quittner Ervin)
kislakásos bérházak, Budapest, Pongrác út 17. (tervező: Kappéter Géza)
kislakásos bérházak, Budapest, Kolozsvári út 39-43. (tervező: Györgyi Dénes és Padányi Gulyás Jenő)
kislakásos bérházak, Budapest, Bocskai út 43-45. (tervező: Münnich Aladár)
OTI (Országos Társadalombiztosítási Intézet) lakások, Budapest, Albertfalva (tervező: Barát Béla és Novák Ede)
kislakásos bérházak, Debrecen, Hajnal u. (tervező: Borsos József)
kislakásos bérházak, Debrecen, Kolozsi u. (tervező: Borsos József)
kislakásos bérházak, Debrecen, Szoboszlai u. (tervező: Borsos József)
כמו כן, בהוראת הביטוח הלאומי ההונגרי (OTI), שופץ בית הקולנוע קורסו ברחוב ואצי, קודמו של תיאטרון פשטי של היום. הם גם היו הקבלנים של מתחם המגורים הניסיוני Napraforgó utca. שורה של בתי פקידים ופועלים נבנו בפרמארטון, שאיוסנטפטר, שאיוקאזינץ, שיוקזן, טוקוד, אירקוט ופיזפה.
לקריאה נוספת

לקסיקון יהודי הונגרי. 1929.עורך פטר אויווארי. גישה מקוונת
Kivitelezők: Fejér és Dános (napraforgoutca.hu)
Gottdank Tibor: Dinasztiák: Fejér és Dános – sógorok, a nagy magyar építők (epiteszforum.hu, 2020. jún. 9.)
ביבליוגרפיה

אלבום יום השנה של עיתון הייזמים, בן ה-50, 1879–1929. 50 שנה לתעשיית האמנות והבנייה ההונגרית, יומן יזמים, בודפשט, 1929
הערות שוליים

↑  Az engedélyt tartalmazó BM rendelet száma/évszáma: 109444/1898. Forrás: MNL-OL 30792. mikrofilm 887. kép 3. karton. Névváltoztatási kimutatások 1898. év 177. oldal 12. sor
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52  Gottdank, i. m.
↑  Budapest VI. kerületi állami halotti anyakönyv 1831/1945.
↑  "Házasságkötési bejegyzése a Budapest V. kerületi polgári házassági akv. 184/1904. folyószáma alatt".
1 2  Magyar zsidó lexikoni, i. h.
↑  napraforgoutca.hu
בית הכנסת ברחוב קזינצ'י
מפעל לטוויה ואריגה ההונגרי
בית החולים הציבורי מיקלוש הורטי
Nagyvásártelep, אולם
היכל שוק החזירים ומשחטת החזירים בבודפשט
דיור ניסיוני ברחוב Napraforgó
מאריב (מחוז)

| --- | --- |

 מדינה:  תימן תימן
 בירת המחוז:  מאריב
 תאריך ייסוד:  1984
 שטח:  19,529 קמ"ר
 גובה:  1,093 מטרים
 אוכלוסייה:  ‏
  ‑ במחוז:  291,403 (2012)
 קואורדינטות:  15°27′00″N 45°20′00″E﻿ / ﻿15.45°N 45.333333°E﻿ / 15.45; 45.333333
 אזור זמן:  UTC +3
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מחוז מאריבּ (בערבית: محافظة مأرب; בתעתיק מדויק: מארב) הוא מחוז דרום-מערבה של תימן שהוקם בשנת 1984 לאחר גילוי נפט בו.
בירת המחוז היא העיר מאריב. המחוז הוא ה-20 בגודלו בתימן מבחינת גודל האוכלוסייה (238,522 איש) והמחוז ה-6 בגודלו מבחינת שטח (19,529 קמ"ר). המחוז גובל בצפון עם אל-ג'וף, במערב הוא גובל עם צנעא, בדרום עם אל-ביידא, בדרום מזרח עם שבוה ובמזרח עם חצרמוות.
לסתיתיים

| לסתיתיים |
| --- | --- |
 Magnisudis atlantica
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דגי-לטאים
משפחה:: לסתיתיים
שם מדעי
 Paralepididae ‏בונפרטה, 1832

לסתיתיים (שם מדעי: Paralepididae) היא משפחת דגים ימיים מהסדרה דגי-לטאים הנפוצים בים הפתוח בכל האוקיינוסים באזורים חמימים. במראם הם מזכירים ברקודות קטנות, מה שנתן להם את שמם באנגלית: "Barracudina", אף על פי שאין להם כל קשר עם הברקודות האמיתיות אלא לדגים דמויי-לטאות כמו הלטנוניים ובעיקר לאלפיזאוריים.
אורכם יכול להגיע למטר אחד, אך רובם יותר קטנים, והם בעלי גוף צר ולסתות נוקשות המזכירות לסתות ברקודה. הם בעלי עיניים גדולות המותאמות לראייה בחשיכה והם הרמאפרודיטים. אין להם שלפוחית שחייה כלל.
דגים אלה הם טורפים רעבים של מיני חסילונים, דגים אחרים וסילוניות. בתורם הם נחטפים בידי דגי טונה, דג חרב, לווייתנים כמו לווייתני מקור, וכרישים.
סוגים

סוג ומין יחיד Arctozenus risso
סוג ומין יחיד Dolichosudis fuliginosa
Lestidiops
Lestidium
Lestrolepis
Macroparalepis
Magnisudis
Notolepis
Paralepis
Stemonosudis
Sudis
Uncisudis
מוזיקה & מדיה

| --- | --- |

 תדירות:  שבועי
 סוגה:  בידור
 תאריכי הופעה:  19 במרץ 1984 –  9 באוגוסט 2003
 שפה:  אנגלית
 מדינה:  לונדון, אנגליה, הממלכה המאוחדת
 
מוזיקה & מדיה (באנגלית: Music & Media) היה מגזין פאן-אירופאי לרדיו, מוזיקה ובידור. הוא פורסם לראשונה בשנת 1984 כ-Eurotipsheet, אך בשנת 1986 שונה שמו למוזיקה & מדיה (Music & Media). הוא היה מבוסס במקור באמסטרדם, אך מאוחר יותר עבר ללונדון. המגזין התמקד במיוחד ברדיו, טלוויזיה, מוזיקה, מצעדים ותחומי בילוי נלווים כגון פסטיבלי מוזיקה ואירועים. מוזיקה & מדיה נסגר באוגוסט 2003. מגזין מוזיקה & מדיה היה מגזין בת של מגזין בילבורד.
מצעדי מוזיקה

מצעד 100 האלבומים האירופאיים (מכירות)
מצעד 100 הסינגלים האירופאיים החמים (מכירות)
מצעד האיירפליי האירופאי (טופ 50; איירפליי) (נקרא בעבר אירופה היט רדיו טופ 40)
אירופה בורדר בריקרס (נתוני איירפליי של שירים אירופאיים שזכו להצלחה במדינת המקור שלהם)
הערות שוליים

↑  Nielsen Business Media Inc, "Music & Media in Partnership with Billboard". (באנגלית)
↑  Nielsen Business Media Inc, "Music & Media Restructures Staff with Big Plans for '99", 1998-12-19. (באנגלית)
↑  "Billboard sister magazine Music & Media is to close on Thursday after the publication of its August 2 issue"
↑  CHART BEAT CHAT, Billboard (באנגלית)
↑  "Stavenes-Dove Dies Aged 31"
| --- | --- |
בקרת זהויות :  BnF: cb13945409c (data)  VIAF: 136203948   WorldCat (עם VIAF): 136203948
ליז שרידן

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 באפריל 1929 ריי, ניו יורק, ארצות הברית 
 פטירה:  15 באפריל 2022 (בגיל 93) ניו יורק, ארצות הברית 
 שם לידה:  Elizabeth Ann Sheridan 
 מדינה:  ארצות הברית 
 תקופת הפעילות:  1950–2022 (כ־72 שנים)
 מספר צאצאים:  1 
 פרופיל ב-IMDb
 
ליז שרידן (באנגלית: Liz Sheridan;‏ 10 באפריל 1929 – 15 באפריל 2022) הייתה שחקנית אמריקאית.
ביוגרפיה

אליזבת אן שרידן נולדה במחוז וסטצ'סטר שבניו יורק, בתם של אליזבת פול-ג'ונס, זמרת קונצרטים, ופרנק שרידן, פסנתרן קלאסי. שרידן החלה את הקריירה שלה כרקדנית במחזות זמר ומועדוני לילה בעיר ניו יורק. באותה תקופה, ראשית שנות ה-50, פגשה את ג'יימס דין שטרם התפרסם. לדבריה, השניים היו נאהבים, ואף התארסו. הקשר הגיע לסיומו לאחר שדין לוהק למחזה, והקדיש לכך את רוב זמנו. המחזה כשל, אך השניים לא שבו זה לזה, או כך לפי טענתה של שרידן, שכתבה ספר על הרומן: "Dizzy & Jimmy: My Life With James Dean : A Love Story". עם זאת, התסריטאי והסופר ויליאם באסט, שהיה חבר של דין באותה עת, ואף חיבר שתי ביוגרפיות על חייו, ספקן לגבי נכונות הדבר.
ב-1977 הופיעה על המסך לראשונה בתפקיד משני בסדרת הטלוויזיה "קוג'אק". בשנות ה-80 הופיעה שרידן רבות כשחקנית משנה בסרטים וסדרות טלוויזיה שונות. תפקידה המשמעותי הראשון היה גילום דמותה של השכנה החטטנית "גברת אוקמונק" בקומדיית המצבים הפופולרית של NBC, "אלף" (1986–1990). ב-1990 לוהקה לתפקיד "הלן סיינפלד", אמו של ג'רי סיינפלד בקומדיית המצבים "סיינפלד". הסדרה זכתה לפופולריות רבה ושודרה במשך תשע עונות, ובכולן הופיעה שרידן, שנודעה בשל תפקידה זה.
הייתה נשואה לדייל ויילס, מוזיקאי שהלך לעולמו ב-2003, ולהם בת אחת, צלמת במקצועה.
ביוגרפיה > מותה

ב-15 באפריל 2022 נפטרה שרידן בביתה שבניו יורק, חמישה ימים לאחר יום הולדתה ה-93.
הערות שוליים

↑  HarperCollins Canada / Harper Trade ISBN 0-06-039383-1
↑  Bast, William, Surviving James Dean, New Jersey: Barricade Books, 2006
↑  השחקנית ליז שרידן, שגילמה את אמו של סיינפלד, הלכה לעולמה בגיל 93, באתר וואלה, 15 באפריל 2022
| --- | --- |
בקרת זהויות :  GND: 1257914200  ISNI: 0000 0000 2267 8729  LCCN: n00039760  SNAC: w69x4v8c  VIAF: 25835929   WorldCat (עם VIAF): 25835929
לסתניים

| לסתניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: לסתניים
שם מדעי
 Opistognathidae ‏בונפרטה, 1835

לסתניים (שם מדעי: Opistognathidae) היא משפחת דגים ימיים מסדרת הדקראים בו 3 סוגים ו-80 מינים. דגים אלה שוכנים באזורים הרדודים, עד עומק 100 מטר, והטרופיים של האוקיינוס האטלנטי, האוקיינוס השקט והאוקיינוס ההודי.
הם בעלי לסתות גדולות מהם קיבלו את שמם, עיניים גדולות וסנפיר גב בולט עם סנפירי גב וסנפירי זנב קטנים והם מזכירים במראם קרנוניים. הם קטנים ומגיעים מאורך 10 ס"מ לחצי מטר.
דגים אלה חיים בסמיכות לחולות הים ובונים בהם מחילה בה הם שוכנים. הם יוצאים מדי פעם החוצה כדי לאכול פלנקטון או יצורים קטנים ויזנקו חזרה בעת סכנה. הם מאוד טריטוריאליים.
מיון

משפחה לסתניים (Opistognathidae)
סוג Lonchopisthus
סוג Opistognathus
סוג Stalix
לורה אוגה

| --- | --- |

מימין לורה אוגה ומשמאל מרגו כרטייה
 לידה:  17 בינואר 1992 (בת 32) מרסיי, צרפת 
 מידע כללי
 מדינה:  צרפת 
 ספורט
 ענף ספורט:  שחייה צורנית
 מועדון:  Pays d'Aix Natation
 
לורה אוגה (בצרפתית: Laura Augé נולדה ב-17 בינואר 1992) היא שחיינית צורנית צרפתייה. השתתפה במשחקים האולימפיים (ריו דה ז'ניירו 2016), ב-4 אליפויות עולם (שאנגחאי 2011, ברצלונה 2013, קאזאן 2015 ובודפשט 2017) ובשלוש אליפויות אירופה (דברצן 2012, ברלין 2014 ולונדון 2016).
ביוגרפיה

אוגה נולדה וגדלה במרסיי, צרפת. היא למדה פיזיותרפיה. היא החלה להתאמן בשחייה צורנית כשהייתה בת שבע בקבוצת Pays d'Aix Natation (צר'). היא ניסתה ענפי ספורט רבים לפני שבחרה בשחייה צורנית כספורט המועדף עליה.
ביוגרפיה > 2011

באליפות העולם, שנערכה בשאנגחאי, הרפובליקה העממית של סין ביולי 2011 היא סיימה פעמיים במקום שמיני בתחרות הקבוצתית בתרגיל הטכני ובתרגיל החופשי.
ביוגרפיה > 2012

באליפות אירופה שנערכה בדברצן, הונגריה במאי 2012 היא סיימה במקום רביעי עם נבחרת צרפת בתוצאה של 87.590 נק'.
ביוגרפיה > 2013

באליפות העולם שנערכה בברצלונה, ספרד בסוף יולי 2013 היא סיימה במקום עשירי בתחרות דואט חופשי ביחד עם מרגו כרטייה בתוצאה של 86.620 נק'.
ביוגרפיה > 2014

באליפות אירופה שנערכה בברלין, גרמניה באוגוסט 2014 היא סיימה פעמיים במקום חמישי, בתחרות דואט ביחד עם מרגו כרטייה בתוצאה של 86.0667 נק' ועם נבחרת צרפת בתוצאה של 86.5667 נק'.
ביוגרפיה > 2015

באליפות העולם שנערכה בקאזאן, בוסיה בסוף יולי 2015 היא סיימה במקום שמיני בתחרות דואט חופשי ביחד עם מרגו כרטייה בתוצאה של 87.3667 נק' ובמקום תשיעי ביחד עם כרטייה בתרגיל טכני בתוצאה של 84.7751 נק'.
ביוגרפיה > 2016 > מקום רביעי באירופה

באליפות אירופה שנערכה בלונדון, הממלכה המאוחדת במאי 2016 היא סיימה 3 פעמים במקום רביעי, ביחד עם מרגו כרטייה, בדואט חופשי בתוצאה של 86.2000 נק', בדואט טכני בתוצאה של 85.4442 נק' ועם נבחרת צרפת בתרגיל טכני בתוצאה של 84.1392 נק'.
ביוגרפיה > 2016 > מקום שמיני באולימפיאדה

שלושה חודשים לאחר מכן, באולימפיאדת ריו דה ז'ניירו סיימה במקום שמיני בתחרות דואט ביחד עם מרגו כרטייה בתוצאה של 174.2491 נק'.
ביוגרפיה > 2017

באליפות העולם שנערכה בבודפשט, הונגריה ביולי 2013 היא סיימה במקום שמיני בתחרות הקבוצתית עם נבחרת צרפת בתוצאה של 85.0667 נק'.
ביוגרפיה > 2019

במסגרת סבב הגביע העולמי היא השתתפה ב-4 תחרויות עם נבחרת צרפת. בתחרות שנערכה בפריז במרץ היא זכתה במדליית זהב עם נבחרתה בתרגיל חופשי לפני ברזיל וישראל.
הערות שוליים

↑  "Laura Augé". les-sports.info. נבדק ב-30 ביולי 2013. {{cite web}}:  (עזרה)
↑  [https://web.archive.org/web/20130621100052/http://www.ffnatation.fr/html/publications/nat_mag/2362.pdf Notre
complicité
est un
atout], Magazine Natation, ‏21 יוני 2013
↑  תוצאות רשמיות (באנגלית)
↑  תוצאות רשמיות (באנגלית)
↑  תוצאות רשמיות (באנגלית)
מבוא לניתוח האינסוף

| --- | --- |

 מידע כללי
 מאת:  לאונרד אוילר 
 שפת המקור:  לטינית 
 סוגה:  ספרות מדעית 
 נושא:  אנליזה מתמטית 
 הוצאה
 הוצאה:  Marc Michel Bousquet 
 מקום הוצאה:  לוזאן 
 תאריך הוצאה:  1748 
 
מספר אוילר e הוא כזה שהשטח המוצלל שווה ל-1, כפי שאוילר הגדיר בפרק 7 של חיבורו.
מבוא לניתוח האינסוף (בלטינית: Introductio in analysin infinitorum) הוא חיבור בעל שני כרכים של המתמטיקאי לאונרד אוילר, שהניח רבים מהיסודות לאנליזה מתמטית. הוא נכתב בלטינית ופורסם ב-1748, והכיל 18 פרקים בכרך הראשון ו-22 פרקים בכרך השני. היסטוריון המדע Carl Boyer  השווה בין ההשפעה של חיבורו זה של אוילר לזו של היסודות של אוקלידס, וקרא ליסודות "הטקסט המתמטי החשוב ביותר של העת העתיקה" ולחיבורו של אוילר "הטקסט החשוב ביותר של הזמנים המודרניים". Boyer כתב גם:
"האנליזה של אוילר קרובה לגישה המודרנית החוקרת פונקציות באמצעות תהליכים אינסופיים, במיוחד באמצעות טורים אינסופיים. אני מטיל ספק בכך שקיים חיבור מדעי אחר למטרות חינוך אשר מכיל כמות כה נכבדה של עבודה מקורית ששרדה בקורסים מתמטיים בימינו... החיבור ניתן לקריאה בקלות יחסית על ידי התלמיד המודרני... זהו האב-טיפוס של הטקסט המתמטי המודרני".
התרגום הראשון שלו לאנגלית נעשה ב-1988 על ידי ג'ון ד. בלאנטון. התרגום השני שלו, על ידי איאן ברוס, זמין ברשת.
הפרק הראשון הוא על מושגי היסוד של משתנים ופונקציות. פרק 4 מציג טורים אינסופיים באמצעות פונקציות רציונליות. לפי  Henk Bos:
"מבוא לניתוח האינסוף מיועד להיות סקירה של מושגים ושיטות מאנליזה וגאומטריה אנליטית הקודמים ללימוד החשבון הדיפרנציאלי והאינטגרלי. אוילר הפך את הסקירה הזאת לתרגיל מאלף בהצגת מספר רב ככל האפשר של מושגים ושיטות מאנליזה מבלי להשתמש בגזירה או אינטגרציה. הוא הציג את הפונקציות הטרנסצנדנטיות האלמנטריות, הלוגריתם, הפונקציה האקספוננציאלית, והפונקציות הטריגונומטריות וההפוכות להן מבלי להישען על חשבון אינטגרלי – דבר שהוא בבחינת הישג, שכן הלוגריתם קושר באופן מסורתי לתרבוע ההיפרבולה והפונקציות הטריגונומטריות לאורך הקשת של המעגל."
אוילר השיג זאת באמצעות התייחסות לפונקציה המעריכית ax לפי בסיס שרירותי a מהמספרים הממשיים החיוביים. הוא ציין שהפונקציה המוגדרת בדרך זאת אינה פונקציה אלגברית של x, אלא פונקציה טרנסצנדנטית. בעבור a > 1 הפונקציות הללו הן מונוטוניות עולות ומהוות התאמה חד-חד ערכית ועל מהישר הממשי למספרים הממשיים החיוביים. לאחר מכן הוא מכנה בפרק 6 לכל בסיס a את הפונקציה ההפוכה לפונקציה המעריכית "הלוגריתם לפי בסיס a".  בפרק 7, אוילר מגדיר את e כמספר אשר הלוגריתם ההיפרבולי שלו הוא 1. הרפרנס כאן הוא לגרגואיר דה סנט וינסנט אשר ערך תרבוע של ההיפרבולה y = 1/x באמצעות תיאור של הלוגריתם ההיפרבולי. בחלק 122 הוא מתייג את הלוגריתם לפי בסיס e "כלוגריתם הטבעי או הלוגריתם ההיפרבולי... ומכיוון שתרבוע ההיפרבולה ניתן לביטוי באמצעות הלוגריתמים הללו". כאן הוא מביא גם את הטור האינסופי:
\exp(z)=\sum _{k=0}^{\infty }{z^{k} \over k!}=1+z+{z^{2} \over 2}+{z^{3} \over 6}+{z^{4} \over 24}+\cdots
אז בפרק 8 אוילר מציג את הפונקציות הטריגונומטריות הקלאסיות "כפונקציות טרנסצנדנטיות הנובעות מהמעגל". הוא מציג את מעגל היחידה, וגוזר את נוסחת אוילר באנליזה מרוכבת. פרק 9 עוסק בגורמים טרינומיים של משוואות פולינומיות. פרק 16 עוסק בחלוקות של מספרים, נושא מרכזי בתורת המספרים. שברים משולבים נידונים בפרק 18.
תוכן העניינים של החיבור

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תוכן העניינים של החיבור > ספר ראשון

פרק 1: על סוגי הפונקציות.
פרק 2: טרנספורמציות של פונקציות.
פרק 3: טרנספורמציות של פונקציות על ידי הצבות.
פרק 4: פיתוח של פונקציות על ידי טורים אינסופיים.
פרק 5: פונקציות של שני משתנים או יותר.
פרק 6: בנוגע לפונקציות אקספוננציאליות או לוגריתמיות.
פרק 7: פיתוח פונקציות לוגריתמיות ואקספוננציאליות לטורים.
פרק 8: על גדלים טרנסצנדנטיים הנגזרים מהמעגל.
פרק 9: בנוגע לחקירת גורמים טרינומיים.
פרק 10: בנוגע לשימוש בגורמים שנמצאו מקודם לצורך הגדרת סכומים של טורים אינסופיים.
פרק 11: בנוגע למכפלות אינסופיות של סינוסים.
פרק 12: בנוגע לפיתוח של פונקציות שבריות.
פרק 13: על טורים המוגדרים על ידי יחס נסיגה.
פרק 14: על הכפלה וחלוקה של זוויות.
פרק 15: טורים הנגזרים מפיתוח של גורמים.
פרק 16: בנוגע לחלוקות של מספרים.
פרק 17: השימוש בטורי נסיגה לצורך חקירת שורשים של משוואות.
פרק 18: שברים משולבים.
הנושאים שנידונים בספר הראשון כוללים: הגדרת הפונקציה וההבחנה בין פונקציות רב-ערכיות ופונקציות חד-ערכיות ובין פונקציות אי-זוגיות לפונקציות זוגיות (בפרק 1). נידונות בו בעיות של פירוק פולינומים לגורמים הקשורות למשפט היסודי של האלגברה, טכניקות וזהויות אנליטיות שונות הכוללות: הצבות, טורים אינסופיים, פונקציות אקספוננציאליות ולוגריתמים, פיתוח לשברים חלקיים, זהויות טריגונומטריות הקשורות למכפלות וסכומים ארוכים של סינוסים של זוויות שונות, כמו גם תוצאות חשובות ומתקדמות יותר כגון חישוב הערכים הטבעיים הזוגיים של פונקציית זטא  \zeta (2k) (בעיית בזל המוכללת), זהויות על מכפלות וטורים אינסופיים, ותוצאות רבות על חלוקות של מספרים. חלק גדול מהפרקים האחרונים של הספר הראשון מוקדש לפיתוח הטכניקות האנליטיות של פונקציות יוצרות ושברים משולבים.
תוכן העניינים של החיבור > ספר שני

הספר השני עוסק בעיקר במיון עקומים אלגבריים: אוילר עוסק בו בתאוריה שמאחורי חתכי חרוט וממשיך את מיון העקומים המעוקבים של ניוטון - בין היתר הוא ממיין עקומים ממעלה רביעית ומפשט את המיון של ניוטון (של עקומים מעוקבים) באמצעות שלל הגדרות ומושגים חדשים.
ראו גם

לאונרד אוילר
מדריך ארץ ישראל

מדריך ארץ ישראל
מדריך ארץ ישראל של זאב וילנאי הוא מדריך לטיולים  בארץ ישראל ובארצות שכנות לה. מהדורות של המדריך הודפסו בשנים: 1941, 1943, 1950. הוצאת אריאל הדפיסה מהדורה נוספת של אחדים מחלקי המדריך, כמו מדריך ירושלים ומדריך חיפה והצפון - כולל השלמות בסוף המדריך.
חלקי המדריך

המדריך כולל שבעה חלקים:
סקירה כללית.
ירושלים, יהודה, ים המלח והשומרון
תל אביב, השרון, השפלה והנגב.
חיפה, העמקים, הגליל והחרמון
עבר הירדן, הבשן, החורן, וסיני.
ביבליוגרפיה עברית ולועזית.
תחבורה ונסיעה.